Document ID: 32007R0963

32007R0963
L 213/7
SLUŽBENI LIST EUROPSKE UNIJE
UREDBA KOMISIJE (EZ) br. 963/2007
od 14. kolovoza 2007.
o provedbi Uredbe Vijeća (EZ, Euratom) br. 58/97 s obzirom na odstupanja koja treba odobriti za strukturne poslovne statistike
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturno-poslovnim statistikama (1), a posebno njezin članak 12. točku x.,
budući da:
(1)
Uredbom (EZ, Euratom) br. 58/97 uspostavljen je zajednički okvir za izradu statistike Zajednice o troškovima zaštite okoliša kao i o strukturi, aktivnostima, rezultatima i konkurentnosti mirovinskih fondova.
(2)
Člankom 11. Uredbe (EZ, Euratom) br. 58/97 predviđa se da se odstupanja od odredaba prilogâ toj Uredbi mogu prihvatiti tijekom prijelaznih razdoblja. U skladu s odjeljkom 10. Priloga 2. i odjeljkom 10. Priloga 7. toj Uredbi, predviđena prijelazna razdoblja mogu se produžiti za dodatno razdoblje s obzirom na određena obilježja.
(3)
Uredba Komisije (EZ) br. 1667/2003 od 1. rujna 2003. (2) državama članicama odobrava odstupanja tijekom prijelaznog razdoblja za referentne godine 2001. do 2004. s obzirom na statistike o troškovima zaštite okoliša te referentne godine 2002. do 2004. s obzirom na statistike o mirovinskim fondovima.
(4)
Neke su države članice za produženo prijelazno razdoblje zatražile odstupanja od određenih odredaba Priloga 2. Uredbe (EZ, Euratom) br. 58/97 s obzirom na obilježja 21 12 0 te 21 14 0 za referentne godine 2005. do 2008. kako bi uspostavile potrebne sustave za prikupljanje podataka ili prilagodile postojeće tako da se do kraja prijelaznog razdoblja ispune odredbe Uredbe.
(5)
Nekoliko država članica je za produženo prijelazno razdoblje zatražilo odstupanja od određenih odredaba Priloga 7. Uredbi (EZ, Euratom) br. 58/97 u odnosu na mirovinske fondove za referentne godine 2005. do 2007. godine kako bi uspostavile potrebne sustave za prikupljanje podataka ili prilagodile postojeće tako da se do kraja prijelaznog razdoblja ispune odredbe Uredbe.
(6)
Opravdano je odobriti ova odstupanja budući da se zahtjevi država članica temelje na zakonitoj potrebi za daljnjim prilagođavanjem njihovih sustava prikupljanja podataka.
(7)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Odstupanja od obilježja 21 12 0 i 21 14 0 iz odjeljka 4. Priloga 2. Uredbi (EZ, Euratom) br. 58/97 odobravaju se za referentne godine 2005. do 2008. kako je određeno u Prilogu I. ovoj Uredbi.
Članak 2.
Odstupanja od popisa obilježja predviđenih odjeljkom 4. Priloga 7. Uredbi (EZ, Euratom) br. 58/97 odobravaju se za referentne godine 2005. do 2007. kako je određeno u Prilogu II. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. kolovoza 2007.

Labels: 4
19
20
0
15